CELEX: C2005/281/13
Language: et
Date: 2005-11-12 00:00:00
Title: Kohtuasi C-325/05: Eelotsusetaotlus, mille esitas Verwaltungsgericht Darmstadt 17. augusti 2005. aasta määrusega kohtuasjas Sachen Ismail Dering versus Landkreis Darmstadt-Dieburg

12.11.2005   
            
            
               ET
            
            
               Euroopa Liidu Teataja
            
            
               C 281/7
            
         Eelotsusetaotlus, mille esitas Verwaltungsgericht Darmstadt 17. augusti 2005. aasta määrusega kohtuasjas Sachen Ismail Dering versus Landkreis Darmstadt-Dieburg
   (Kohtuasi C-325/05)
   (2005/C 281/13)
   Kohtumenetluse keel: saksa
   Euroopa Ühenduste Kohus on saanud Verwaltungsgericht Darmstadt'i 17. augusti 2005. aasta määrusega esitatud eelotsusetaotluse kohtuasjas Sachen Ismail Dering v. Landkreis Darmstadt-Dieburg, mis saabus kohtukantseleisse 26. augustil 2005.
   Verwaltungsgericht Darmstadt küsib Euroopa Kohtult eelotsust järgmistes küsimustes:
   
               1.
            
            
               Kas Türgi kodanik, kes perekonna ühtsuse huvides on lapsena kolinud Saksamaa Liitvabariigis töötavate vanemate juurde, kaotab riigis elamise õiguse, mis on saadud EMÜ ja Türgi assotsiatsiooninõukogu otsuse nr 1/80 (edaspidi “otsus nr 1/80”) artikli 7 esimese lause teisest taandest tulenevast õigusest omandada vaba juurdepääs kõigile palgalistele töökohtadele omal valikul — välja arvatud otsuse nr 1/80 artiklis 14 nimetatud juhul ja siis, kui ta õiguspärase põhjuseta lahkub vastuvõtvast liikmesriigist märkimisväärselt pikaks ajaks — isegi siis, kui ta 21. eluaasta täitumisel ei ela enam vanemate juures ega ole enam nende ülalpidamisel?
               Kui vastus esimesele küsimusele on jaatav:
            
         
               2.
            
            
               Kas asjaomasel Türgi kodanikul — vaatamata sellele, et ta on kaotanud otsuse nr 1/80 artikli 7 esimese lause teisest taandest tuleneva õiguse — on jätkuvalt õigus otsuse nr 1/80 artiklist 14 tulenevale erikaitsele riigist väljasaatmise vastu, kui ta on pärast vanematest eraldi elama asumist teinud ebakorrapäraselt palgalist tööd, saamata töötajana neid õigusi, mis tulenevad otsuse nr 1/80 artikli 6 esimesest lausest, ja on tegutsenud mitme aasta jooksul üksnes füüsilisest isikust ettevõtjana?